
BEVEZETŐ

Szentpéterúr Községi Önkormányzat a három éves kor alatti kisgyermekek napközbeni ellátását a hét kisgyermek befogadására alkalmas mini bölcsődében biztosítja.



Jogszabályi rendelkezések:

· 1997. évi XXXI. törvény a gyermekek védelméről és a gyámügyi igazgatásról
· 328/2011. (XII.29.) Kormányrendelet
· 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről

A mini bölcsődében, egy bölcsődei csoportban legfeljebb hét gyermek nevelhető, gondozható, kivéve, ha a bölcsődei csoportban
a) valamennyi gyermek betöltötte a második életévét, vagy
b) sajátos nevelési igényű, illetve korai fejlesztésre és gondozásra jogosult gyermeket is nevelnek, gondoznak.

Az a) pont szerinti esetben, egy bölcsődei csoportban legfeljebb nyolc gyermek nevelhető, gondozható.

A b) pont szerinti esetben egy bölcsődei csoportban, ha
- egy sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb hat gyermek,
- kettő vagy három sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb három gyermek

nevelhető, gondozható, a szükséges személyi feltételek biztosításával.


A bölcsődei ellátás keretében a gyermek életkorának és egészségi állapotának megfelelően biztosítani kell:
· a gondozás-nevelés feltételeit,
· így különösen a törvényes képviselő közreműködésével történő fokozatos beilleszkedés lehetőségét,
· a megfelelő textíliát, bútorzatot, a játéktevékenység feltételeit,
· a szabadban való tartózkodás feltételeit,
· a sajátos nevelési igényű gyermek egyéni fejlesztésének feltételeit,
· az egészséges táplálkozás követelményének megfelelő étkeztetést külön jogszabályban meghatározottak szerint.





I. MINI BÖLCSŐDEI ELLÁTÁSRA JOGOSULTAK KÖRE


A mini bölcsőde a bölcsődei ellátás egyik intézménytípusa, a gyermekjóléti alapellátás része, mely a családban nevelkedő gyermekek napközbeni ellátását, szakszerű gondozását és nevelését biztosítja. 

A bölcsődébe a gyermek 20 hetes korától helyezhető el, annak az évnek augusztus 31. napjáig, amikor a 3. életévét betölti.

Azok a gyermekek, akik a nevelési év folyamán augusztus 31. napjáig betöltik a 3. életévüket, szeptember 1. napjától tesznek eleget óvodai nevelési kötelezettségüknek.

H a gyermek a 3. életévét betöltötte, de testi, vagy szellemi fejlettségi szintje alapján még nem érett az óvodai nevelésre, és a háziorvos/gyermekorvos ezt igazolja, tovább gondozható a bölcsődében a 4. életévének betöltését követő augusztus 31. napjáig.

A mini bölcsőde sajátos nevelési igényű, illetve korai fejlesztésre, gondozásra jogosult gyermekek számára is nyújthat ellátást, amennyiben a megfelelő személyi és tárgyi feltételek rendelkezésre állnak. A sajátos nevelési igényű, illetve korai fejlesztésre-gondozásra jogosult igényű gyermek, annak az évnek augusztus 31. napjáig nevelhető a mini bölcsődében, amelyben a 6. életévét betölti.

A mini bölcsődébe az a szentpéterúri bejelentett állandó lakcímmel vagy tartózkodási hellyel rendelkező gyermek vehető fel és gondozható, akinek a családja életvitelszerűen Szentpéterúron tartózkodik.

A települési önkormányzat által fenntartott mini bölcsőde, a szolgáltatói nyilvántartásban szereplő férőhelyszáma legfeljebb 50 %-ig az ellátási területén kívül lakóhellyel, ennek hiányában tartózkodási hellyel rendelkező gyermek ellátását is biztosíthatja, feltéve, hogy az ellátási területén lakóhellyel, ennek hiányában tartózkodási hellyel rendelkező valamennyi bölcsődei ellátását igénylő és arra jogosult gyermek ellátását biztosítani tudja.

Bölcsődei ellátás keretében azon gyermekek gondozását-nevelését kell biztosítani, akiknek szülei, nevelői, gondozói valamilyen ok miatt nem tudják biztosítani a napközbeni ellátást.

Működési célunk elsősorban, hogy az intézményi szolgáltatást igénybe vevő szülők számára lehetővé tegyük, hogy gyermekük felügyeletét megoldva munkát vállalhassanak, vagy olyan képzésben vehessenek részt, amely elősegíti elhelyezkedésüket. 

Ugyanakkor fontosnak tartjuk, hogy azok a kisgyermekek is bekerülhessenek a bölcsődébe, akiknek egészséges testi, szellemi és érzelmi fejlődését, szocializációját a család nem tudja biztosítani.



II. A BÖLCSŐDEI ELLÁTÁS IGÉNYBEVÉTELÉNEK MÓDJA

A mini bölcsődei ellátás igénybevétele a szülő/gondviselő önkéntes elhatározásán alapszik.

A gyermek bölcsődébe történő felvételét a szülő kérheti, egyéb esetekben a szülő hozzájárulásával kezdeményezheti:
· a területi, körzeti védőnő,
· a házi gyermekorvos, vagy a háziorvos,
· a szociális, illetve családgondozó, a gyermekjóléti szolgálat,
· a gyámhatóság

A bölcsődei ellátás igénybevétele a bölcsődei felvételi kérelem beadásával történik, melyet a szülő/törvényes képviselő terjeszt elő.

A hiánytalanul kitöltött felvételi kérelmek benyújtása az intézményvezetőhöz, az intézmény székhelyén (Szentpéterúr, Dózsa György utca 3.), annak nyitva tartási idejében történik.

Amennyiben a gyermek kétszülős családban nevelkedik, mindkét szülő jelenléte és aláírása szükséges a kérelem benyújtásakor. Az egyik szülő akadályoztatása esetén a Szülői hozzájáruló nyilatkozat kitöltése is szükséges.

 Bölcsődei felvételi lap az intézmény honlapjáról letölthető, illetve személyesen kérhető az intézményvezetőtől.

Bölcsődei ellátást szülő/törvényes képviselő akkor kérhet, ha:
· a gyermek egyik szülője munkaképtelen,
· munkába kíván állni,
· egyedülálló egy vagy több kiskorú gyermekkel,
· három vagy több gyermekes,
· a szülő tartósan kórházi kezelés alatt áll,
· felsőoktatási intézményben, vagy más intézményben tovább tanul, vagy átképzésre, képzésre jár, és ezt iskolalátogatási igazolás benyújtásával tudja is igazolni,
· időskorú, vagy szociális helyzete miatt nem tud a gyermek napközbeni ellátásáról gondoskodni,
· a gyermekjóléti Szolgálat, Gyámügy, Családgondozó, Védőnő, Orvos javasolja (ekkor a szülő/gondviselő beleegyezése is szükséges).










III. BÖLCSŐDEI FELVÉTELI ELJÁRÁSREND

A bölcsődei felvételi kérelmek benyújtására az óvodai beíratások után, minden év májusában – előre meghirdetett napokon – továbbá az év folyamán folyamatosan van lehetőség, ha van üres férőhely.
A beiratkozási napokat a helyben szokásos módon a fenntartó meghirdeti, illetve az intézmény a honlapján is közzéteszi.

A nevelési év közben felvétel csak szabad férőhely esetén lehetséges, férőhelyet üresen nem tartunk fenn.

A felvételi kérelem benyújtásakor szükséges dokumentumok:
· a gyermek TAJ- kártyája, lakcímkártyája, születési anyakönyvi kivonata
· a szülők személyes adatait tartalmazó okmányok
· munkáltatói igazolás/munkaviszony igazolás, vagy munkavégzésre irányuló jogviszony igazolás
· a szülő tanulói jogviszonya esetén, az oktatási intézmény által kiállított iskolalátogatási igazolás
· az illetékes munkaügyi központ igazolása a munkaerő piaci képzésen való részvétel idejéről
· a szülő betegsége esetén a háziorvos/szakorvos által kiállított igazolás
· egyedülállóság esetén a Magyar Államkincstár igazolása emelt családi pótlék folyósításáról
· sajátos nevelési igényű gyermek esetén a Pedagógiai Szakszolgálat szakértői véleménye
· a házi gyermekorvos, vagy a háziorvos igazolása arról, hogy a gyermek egészségi állapota alapján bölcsődében gondozható (ezt a beszoktatás megkezdésekor kell bemutatni)
· hátrányos, halmozottan hátrányos helyzetről szóló jegyzői határozat

Ingyenes étkezésre jogosító dokumentumok, melyek egyikét legkésőbb a beszoktatás megkezdésekor be kell nyújtani:
· rendszeres gyermekvédelmi kedvezményről szóló határozat
· három, vagy több kiskorú gyermek nevelése esetén a Magyar Államkincstár igazolása a családi pótlék folyósításáról
· a családban nevelt kiskorú gyermek tartós betegsége esetén szakorvosi igazolás, magasabb összegű családi pótlék megállapításáról szóló határozat másolata
· a család jövedelmi viszonyát igazoló dokumentumok

A bölcsődei felvételnél előnyben részesül az a gyermek:
· akiről szülője/nevelője munkavégzése miatt napközben nem tud gondoskodni
· akinek ellátásáról szülője, nevelője tartós betegsége, vagy szociális helyzete miatt nem, vagy csak részben tud gondoskodni
· akinek szülője nappali tagozaton tanulmányokat folytat


· akinek egészséges, testi-, szellemi- érzelmi- és pszichés fejlődését, szocializálódását a védőnő, a háziorvos, vagy családgondozó a bölcsődében látná átmenetileg megnyugtatóbbnak


A felsorolt sorrendiség figyelembe vétele nélkül, a gyermek bölcsődei ellátását biztosítani kell, ha a gyámhatóság védelembe vételi eljárása során kötelezte a szülőt, hogy folyamatosan vegye igénybe a gyermek napközbeni ellátását /Gyvt. 68.§ (3) a) pontja/.

A gyermek felvételéről – a kérelem és a becsatolt igazolások alapján – az intézményvezető dönt.

A felvételről, vagy a kérelem elutasításáról az intézmény vezetője adott év május 31. napjáig írásban értesíti a szülőt/törvényes képviselőt.

Az elutasító döntés ellen, a kézhezvételtől számított 15 napon belül tehet észrevételt a szülő, melyet a fenntartóhoz kell benyújtani. Az észrevételről a fenntartó határozattal dönt. 

Amennyiben a felvételi kérelem – férőhely hiányában – nem teljesíthető, az elutasítást tartalmazó értesítés kézhezvételétől számított 10 munkanapon belül benyújtott kérelem esetén a szülő igénye „várólistára” kerül, és üresedés esetén az elhelyezés időpontjáról haladéktalanul értesítjük.


IV. A BÖLCSŐDEI ELLÁTÁS

A bölcsődei ellátás megkezdésekor az intézmény vezetője a gyermek törvényes képviselőjével megállapodást köt, mely tartalmazza:
· a gyermek és a törvényes képviselő személyazonosító adatait
· az ellátás kezdetének időpontját
· az intézményi ellátás időtartamát (határozott vagy határozatlan)
· a fizetendő étkezési díj mértékét, a fizetésre vonatkozó szabályokat
· a bölcsődei ellátásra vonatkozó egyéb információkat
· az ellátás megszűnésének, megszüntetésének módjait
· a szülő/törvényes képviselő nyilatkozatát a bölcsődei ellátást megelőző tájékoztatás megtörténtéről, az együttműködés vállalásáról


V. AZ ELLÁTÁS MEGSZŰNÉSE, MEGSZÜNTETÉSE

Az ellátás megszüntetésének módjai a Gyvt. 37/A. § szerint:

1) A személyes gondoskodást nyújtó ellátás megszűnik
a) a határozott idejű elhelyezés esetén a megjelölt időtartam – illetve a meghosszabbított időtartam – leteltével,
b) a jogosultsági feltételek megszűnésével.

2) Az ellátás megszüntetését a jogosult, illetve törvényes képviselője kérelmezheti, melynek alapján az intézményvezető az ellátást megszünteti. Az ellátás a megegyezés időpontjában, illetve ennek hiányában a megállapodásban foglaltak szerint szűnik meg.

3) Az intézményvezető az ellátást megszünteti, ha a jogosult a házirendet ismételten súlyosan megsérti, vagy az ellátás feltételei, okai már nem állnak fenn.

4) Az intézményvezető az ellátás megszüntetéséről, valamint az ellene tehető panaszról írásban értesíti a jogosultat, vagy törvényes képviselőjét. Egyet nem értés esetén a jogosult vagy törvényes képviselője az értesítés kézhezvételétől számított nyolc napon belül a fenntartóhoz fordulhat. A fenntartó végrehajtható határozatáig az ellátást biztosítani kell.

5) Ha az ellátást a helyi önkormányzat képviselő-testületének határozata, vagy a gyámhatóságnak a határozata alapozza meg, az ellátást csak határozat szüntetheti meg.


Az ellátás megszűnik a Gyvt. 42/A. § szerint:

1) 
a) az óvodai nevelésre nem érett gyermek esetén a 42/A. § (2) bekezdésben meghatározott időpontban (Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.)

b) a sajátos nevelési igényű gyermek esetén a 42/A. § (3) bekezdésében meghatározott időpontban (A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.)

c) az a) és b) pont alá nem tartozó gyermek esetén, ha a harmadik életévét
c/a) január 1-je és augusztus 31-e között tölti be, az adott bölcsődei nevelési év végéig (augusztus 31.)
c/b) szeptember 1-je és december 31-e között tölti be, a következő év augusztus 31-éig, ha a szülő/törvényes képviselő nyilatkozik arról, hogy a gyermek napközben ellátását eddig az időpontig bölcsődei ellátás keretében kívánja megoldani.

2) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható, illetve magatartászavara veszélyezteti a többi gyermek fejlődését. (Gyvt. 42/A. § (4) 

3) A bölcsőde orvosa a (2) bekezdés szerinti szakvélemény kialakítása előtt más szakember (gyógypedagógus, pszichológus, kisgyermeknevelő stb.) véleményét is kikéri.

 






Legitimációs záradék


A Mini Bölcsőde Felvételi Szabályzatát készítette:


Szentpéterúr 2018. szeptember 01.



                          Ph.                             ………………………………………………
                                                                             intézményvezető




A publikálás formája:

A Szentpéterúri Mazsola Óvoda-Bölcsőde honlapján (www.szentpeteruriovi.hupont.hu)

Szentpéterúr Községi Önkormányzat honlapján

A Mini Bölcsőde Felvételi Szabályzata megtalálható az intézmény székhelyén

A mini bölcsődei felvételről tájékoztatást ad az intézményvezető



A dokumentum 2018. szeptember 01-jei hatályba lépésétől visszavonásig érvényes.

